OpenLLM-France/wikimedia huggingface dataset:
# Luci Cassi Longí (tribú 104 aC)

Luci Cassi Longí (en llatí Lucius Cassius Longinus) va ser un magistrat romà. Era fill de Lucius Cassius Q. F. L. N. Longinus Ravilla. Formava part de la gens Càssia i era de la família dels Cassi Longí.
Va ser tribú de la plebs l'any 104 aC, i es va oposar al partit aristocràtic o dels optimats. Va proposar diverses lleis que minaven el seu poder entre elles una que prohibia ser senador a aquells que havien estat condemnats o que havien estats privats del comandament, llei especialment dirigida contra el seu enemic personal Quint Servili Cepió que havia estat privat del comandament per la seva derrota contra els cimbres.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.

## Bibliografia

* Thomas Robert Shannon Broughton, The Magistrates of the Roman Republic, New York 1951-1986
* Giovanni Niccolini, I fasti dei tributi della plebe, Mailand 1934
# Lèmur ratolí de Jolly

El lèmur ratolí de Jolly (Microcebus jollyae) és un lèmur ratolí que viu a Mananjary i Kianjavato, a la província malgaixa de Fianarantsoa. Probablement és el parent més proper de diverses espècies que encara estan per descriure. L'espècie fou anomenada en honor de la Dra. Alison Jolly, que treballà durant molt de temps com a investigadora a Madagascar. Té el dors de color marró vermellós i el ventre gris. Té una petita taca blanca a prop de cada ull. Pesa uns 60 grams.
# Lèmur ratolí de Mittermeier

El lèmur ratolí de Mittermeier (Microcebus mittermeieri) és una espècie de lèmur de la família dels quirogalèids que fou descoberta recentment a Madagascar, on només viu a la Reserva Especial d'Anjanaharibe-Sud. El nom de l'espècie és un homenatge al Dr. Russell Mittermeier, president de Conservation International, una organització que promou els esforços de conservació dels primats a Madagascar i arreu del món.
# Lunda (thikana)

Lunda fou un estat tributari protegit, una thikana feudatària de Mewar (Udaipur). Fou concedida a Ranchor Das, net de Rawat Kishan Das de Salumber.

## Llista de rawats

* Rawat Ranchor Das
* Rawat Daulat Singh
* Rawat Nahr Singh
* Rawat Prithvi Singh
* Rawat Shiv Singh
* Rawat Ajit Singh
* Rawat Gulab Singh
* Rawat Jawan Singh
* Rawat Ranjist Singh -1955 (+1984)

## Referències

* ↑ Day, Upendra Nath. Mewar Under Maharana Kumbha, 1433 A.D.-1468 A.D. (en anglès). Rajesh Publications, 1978, p. 20.

## Enllaços externs

* Genealogia Arxivat 2009-08-08 a Wayback Machine.
# Lund (Noruega)

Lund és un municipi situat al comtat de Rogaland, Noruega. Té 3,243 habitants (2016) i la seva superfície és de 408.42 km². El centre administratiu del municipi és el poble de Moi.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Lund - Lloc web oficial
# Lugove (Saki)

* Per a altres significats, vegeu «Lugovoie».
Lugove (en (ucraïnès): Лугове, rus: Луговое, Lugovoie) és un poble de la República Autònoma de Crimea a Ucraïna, que el 2014 tenia 115 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Lugovaia

Lugovaia - Луговая (rus) és un poble de l'óblast de Penza. Rússia. El 2012 tenia 28 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# M-Stoff

Article principal: metanol
M-Stoff (Alemanyː Substància M) era el nom que van donar els enginyers alemanys durant la Segona Guerra Mundial al metanol CH₃OH utilitzat com a ergol per a la propulsió de motors de coet. Barrejat amb B-Stoff donava C-Stoff, usat sobretot en el Messerschmitt Me 163B.

## Referències

* ↑ Stokes, P. R. «Hydrogen Peroxide for Power and Propulsion» (en anglès). Transactions of the Newcomen Society, 69, 1, 01-01-1997, pàg. 69–96. DOI: 10.1179/tns.1997.004. ISSN: 0372-0187.
* ↑ Green, William, 1927-2010.. The warplanes of the Third Reich;. London,: Macdonald & Co, 1970. ISBN 0-356-02382-6.
# M.U.L.E.

M.U.L.E. és un videojoc multijugador de 1983 escrit per a la família d'ordinadors domèstics Atari de 8 bits per Ozark Softscape. La dissenyadora Danielle Bunten Berry (acreditada com a Dan Bunten) va aprofitar els quatre ports de joystick de l'Atari 400 i 800 per permetre el joc simultània de quatre jugadors. M.U.L.E. va ser un dels cinc primers jocs publicats el 1983 per la nova companyia Electronic Arts, juntament amb Axis Assassin, Archon: The Light and the Dark, Worms?, i Hard Hat Mack. Principalment un joc d'estratègia per torns, incorpora elements en temps real on els jugadors competeixen directament, així com aspectes que simulen l'economia.
El joc es va portar a Commodore 64, Nintendo Entertainment System i IBM PC (com a disc d'arrencada automàtica). Japanese versions also exist for the PC-88, També existeixen versions japoneses per als ordinadors PC-88, Sharp X1, i MSX2. Com els models posteriors de la família Atari de 8 bits, cap d'aquests sistemes permet quatre jugadors amb joysticks separats. La versió Commodore 64 permet que quatre jugadors comparteixin joysticks, amb dos jugadors utilitzant el teclat durant les parts d'acció.

## Referències

* ↑ «30 years ago Electronic Arts shipped its first batch of five games», 21-05-2013.
* ↑ «28 Years of EA History», 20-05-2011.
* ↑ Danielle Berry a MobyGames (anglès)
* ↑ «Entry with PC-88 info and shots at Mobygames». [Consulta: 19 maig 2011].
* ↑ «Entry at thelegacy.de with screenshots of the X1 port». Arxivat de l'original el 13 maig 2013. [Consulta: 19 maig 2011].
* ↑ «Entry at Generation-MSX». [Consulta: 19 maig 2011].
* ↑ «M.U.L.E. Command Summary Card for the Commodore 64 (pages 1 and 2)».

## Enllaços externs

* M.U.L.E. a Atari Mania
* M.U.L.E. Online
# Notre-Dame-de-Courson

Notre-Dame-de-Courson és un antic municipi francès situat al departament de Calvados i a la regió de Normandia. L'any 2018 tenia 368 habitants. Des del 1r de gener de 2016 es va integrar en el municipi nou de Livarot-Pays-d'Auge com a municipi delegat. En reunir vint-i-dos antics municipis, aquest municipi nou és el més gros de tots els municipis nous de França.

## Demografia

El 2007 la població era de 392 persones. Aleshores hi havia 154 famílies i 272 habitatges: 155 habitatges principals, 104 segones residències i 14 desocupats. 250 eren cases i 16 eren apartaments.
La població ha evolucionat segons el següent gràfic:

## Economia

El 2007 la població en edat de treballar era de 230 persones, 160 eren actives i 70 eren inactives. Hi havia unes empreses alimentàries, una petita fàbrica així com serveis i comerços de proximitat. A més, el 2000 hi havia 29 explotacions agrícoles que conreaven un total de 1.008 hectàrees.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Okúlovo (Vladímir)

* Per a altres significats, vegeu «Okúlovo».
Okúlovo (en rus: Окулово) és un poble de l'óblast de Vladímir, a Rússia, segons el cens del 2012 tenia 6 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Norroy

* No s'ha de confondre amb Noroy o Norrois.
«Norroy» té aquests significats:
* Norroy (Vosges) o Norroy-sur-Vair, municipi al departament dels Vosges (regió del Gran Est, França)
* Norroy-lès-Pont-à-Mousson, municipi al departament de Meurthe i Mosel·la (Gran Est)
* Norroy-le-Sec, municipi al departament de Meurthe i Mosel·la (Gran Est)
* Norroy-le-Veneur, municipi al departament del Mosel·la (Gran Est)
# North Tyneside

North Tyneside és un districte metropolità del comtat de Tyne and Wear, al nord-est d'Anglaterra (Regne Unit). La seu de l'ajuntament es troba a la ciutat de Wallsend.
# Novokostiantínivka

Novokostiantínivka (en (ucraïnès): Новокостянтинівка, en rus: Новоконстантиновка, Novokonstantínovka) és un poble de la República Autònoma de Crimea a Ucraïna, que el 2014 tenia 111 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Opció cliquet

Una opció cliquet (en anglès: Cliquet option, Ratchet option, Roll Options, Ladder Options, Time-Switch Option, etc.) és un tipus d'opció exòtica en la que el preu strike s'actualitza automàticament abans d'arribar a venciment. Està estructurada com una sèrie consecutiva de forward start options, de manera que la primera està activa immediatament, la segona s'activa quan la primera expira, i així successivament. Cada cop que se n'activa una el preu strike és ressituat at-the-money.
Des del punt de vista de l'especulador es pot concebre una opció cliquet com una sèrie d'opcions at-the-money precomprades, de manera que paga la prima total a l'incic. L'opció tindrà valor si quan arriba al primer venciment està in-the-money, situació en la qual se li abona automàticament a l'especulador la diferència positiva; en cas contrari no percebrà res; immediatament es ressitua l'strike price i el procés continua. Altrament l'especulador pot triar si vol que se li aboni la diferència en cada període intermedi, o al final de tota la sèrie d'opcions encadenades.
La denominació "cliquet" es refereix a un imaginari so de "click" que es produiria quan es ressitua el preu strike.

## Exemple

Una opció cliquet a dos anys que ressitua el preu strike cada sis mesos i té un preu strike inicial de 500 €. Si després dels sis primers mesos el preu spot és de 600 €, l'especulador rep el pagament de 100 €, i el preu strike es ressitua immediatament a 600 €.

## Bibliografia

* «cliquet option». Investorwords.com. Arxivat de l'original el 2011-03-13. [Consulta: 30 abril 2011]. (anglès)
* «Cliquet/Ratchet Options». Global derivatives. [Consulta: 30 abril 2011]. (anglès)
* «Forward Start Option». Riskglossary.com. [Consulta: 30 abril 2011]. (anglès)

## Enllaços externs

* Cliquet at Investopedia.com
* Valuation of Cliquet Options by M.Shparber & Sh.Resheff at www.global-derivatives.com
# Níjniaia Xílovka

Níjniaia Xílovka - Нижняя Шиловка (rus) - és un poble del krai de Krasnodar, a Rússia. Es troba a la vora dreta del riu Psou, que fa de frontera amb Abkhàzia. Està a 28 km al sud-est de Sotxi i a 195 km al sud-est de Krasnodar, la capital de la regió.
Pertanyen a aquest municipi els pobles d'Aïbga, Akhxtir, Verkhnevessióloie, Vessióloie, Iermólovka i Txeréixnia.
# Mal·leol

Mal·leol és el nom dels següents personatges:
* Mal·leol (família)
* Marc Publici Mal·leol, cònsol el 232 aC
* Luci Publici Mal·leol, edil plebeu o curul vers el 240 aC
* Publici Mal·leol, primer parricida roma
* Gai Publici Mal·leol, qüestor el 80 aC

## Vegeu també

* Mal·lèol, eminència òssia del turmell.
# Níjniaia Talda

Níjniaia Talda (en rus: Нижняя Талда) és un poble de la república de l'Altai, a Rússia, que el 2016 tenia 509 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Malàkhovo

«Malàkhovo» té aquests significats:
* Malàkhovo (Orenburg), localitat de l'óblast d'Orenburg, a Rússia
* Malàkhovo (Tula), localitat de l'óblast de Tula, a Rússia
* Malàkhovo (Bélgorod), localitat de l'óblast de Bélgorod, a Rússia
# Níjniaia Saldà

Níjniaia Saldà (en rus: Нижняя Салда) és una ciutat de l'óblast de Sverdlovsk, a Rússia, segons el cens del 2021 tenia 17.229 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Mack Hellings

Ronald "Mack" Hellings va ser un pilot estatunidenc de curses automobilístiques nascut el 14 de setembre del 1915 a Fort Dodge, Iowa.
Hellings va córrer a la Champ Car a les temporades 1948-1951 incloent-hi la cursa de les 500 milles d'Indianapolis d'aquests anys.
Mack Hellings va morir en un accident d'avioneta prop de a Kern County, Califòrnia l'11 de novembre del 1951.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1948 | 35 | 21 | 127.968 | 6 | 5 | 200 | 0 | Va acabar |
| 1949 | 8 | 14 | 128.260 | 11 | 16 | 172 | 0 | Valvules |
| 1950 | 15 | 26 | 130.687 | 20 | 13 | 132 | 0 | A 3 voltes |
| 1951 | 19 | 23 | 132.925 | 22 | 31 | 18 | 0 | Pistó |
| Totals | Totals | Totals | Totals | Totals | Totals | 522 | 0 | |
| Curses | 4 |
| Poles | 0 |
| Voltes líder | 0 |
| Victòries | 0 |
| Top 5 | 1 |
| Top 10 | 1 |
| Retirades | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Mack Hellings va participar en 2 curses de F1, debutant al Gran Premi d'Indianapolis 500 del 1950.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Oceanport

Oceanport és una població dels Estats Units a l'estat de Nova Jersey. Segons el cens del 2007 tenia 5.768 habitants.

## Demografia

Segons el cens del 2000, Oceanport tenia 5.807 habitants, 2.043 habitatges, i 1.554 famílies. La densitat de població era de 696,3 habitants/km².
Dels 2.043 habitatges en un 35,2% hi vivien nens de menys de 18 anys, en un 66% hi vivien parelles casades, en un 8,4% dones solteres, i en un 23,9% no eren unitats familiars. En el 21,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,5% tenia menys de 18 anys, un 8,4% entre 18 i 24, un 25,5% entre 25 i 44, un 27,4% de 45 a 60 i un 14,2% 65 anys o més.
L'edat mediana era de 40 anys. Per cada 100 dones de 18 o més anys hi havia 96 homes.
La renda mediana per habitatge era de 71.458 $ i la renda mediana per família de 85.038 $. Els homes tenien una renda mediana de 57.955 $ mentre que les dones 39.718 $. La renda per capita de la població era de 33.356 $. Aproximadament l'1,8% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oceanport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Oceanport». American Fact Finder. Oficina del Cens dels Estats Units, 12-01-2010.
# Luis Manuel Cosculluela Montaner

Luis Cosculluela Montaner (Barbastre, 23 de setembre de 1939), és un jurista i polític espanyol.

## Biografia

Llicenciat en Dret per la Universitat de Barcelona (amb Premi Extraordinari) i Doctor per la Universitat de Bolonya (amb el Premi Vittorio Emanuele II). Ha estat professor adjunt de Teoria de l'Estat i professor agregat de Dret Administratiu a la Universitat de Barcelona, i catedràtic de Dret Administratiu per les universitats de Còrdova, Valladolid i Complutense de Madrid i doctor honoris causa per la Universitat de Còrdova.
Va ocupar durant els anys de la Transició espanyola, els càrrecs de delegat de Serveis d'Urbanisme a l'Ajuntament de Barcelona, secretari general tècnic del Ministeri de Regions, subsecretari del Ministeri de Cultura, director de l'Institut d'Estudis d'Administració Local, i Ministre d'Administració Territorial el 1982, amb el govern de la UCD de la primera legislatura democràtica.
És autor de diversos llibres i articles de revista especialitzades en Dret Administratiu, particularment en matèria d'urbanisme, autonomies, règim local i contractes administratius.

## Referències

* ↑ Governs d'Espanya 1931-2008
* ↑ «Premios de la Universidad de Bolonia a españoles» (en castellà). Diari ABC, 30-12-1964. [Consulta: 9 juliol 2012].
* 1 2 «El ex ministro Luis Cosculluela inaugura mañana en Burriana el décimo Curso de Ordenación Territorial, Urbanismo y Vivienda» (en castellà). elperiodic.com, 14-10-2008. [Consulta: 9 juliol 2012].
# Júpiter LV

Júpiter LV (designació provisional S/2003 J 18) és un petit satèl·lit irregular retrògrad de Júpiter. Va ser descobert per un equip d'astrònoms de la Universitat de Hawaii dirigits per Scott S. Sheppard l'any 2003.

## Característiques físiques

S/2003 J 3 és un petit satèl·lit de prop de 2 quilòmetres de diàmetre, orbita al voltant de Júpiter a una distància mitjana de 19,813 milions de km en 569,728 dies terrestres, amb una inclinació de 147° de l'eclíptica. La seva òrbita és retrògrada amb una excentricitat de 0,1570.
S/2003 J 3 podria pertànyer al grup d'Ananké, un grup de satèl·lits que orbiten de forma retrògrada al voltant de Júpiter sobre el semieix major comprès entre els 19300000 i els 22700000 km, les inclinacions de 45.7° a 154.8° en relació a l'equador de Júpiter i excentricitats entre 0.02 i 0.28.

## Denominació

S/2003 J 18 fou descobert per l'equip de Shepard el 6 de febrer de 2003 i la descoberta fou anunciada el 4 de març del mateix any. Com que la seva òrbita no ha estat confirmada, encara conserva la seva designació provisional que indica que fou el divuitè satèl·lit descobert al voltant de Júpiter l'any 2003.

## Vegeu també

* Júpiter
* Grup d'Ananké

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 8087: Satellites of Jupiter 4 de març de 2003 (descobriment)(anglès)
* ↑ MPEC 2003-E11: S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 (anglès)
* ↑ Jewitt, David C.; Sheppard, Scott; Porco, Carolyn «Jupiter's outer satellites and Trojans». Cambridge University Press. Cambridge planetary science, 1, 2004, pàg. 263-280.(anglès)
# Remondo

Remondo és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 376 | 380 | 363 | 332 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Jean-Antoine Dubois

Jean-Antoine Dubois (Sant Remèsi, 1765 - París, 17 de febrer de 1848) fou un missioner francès a l'Índia.
Fugint de la Revolució Francesa, el 1792 l'abat Dubois viatja a Puducherry (Índia) per predicar-hi el cristianisme. Tot i que hi romangué 32 anys, tornà a Europa convençut que la conversió dels hindús era una tasca impossible de dur a terme, tesi que exposa a les seves Letters on the State of Christianity in India (Londres, 1823).

## Escrits atribuïts a Dubois

Es creu que escrigué una obra per a la Companyia Britànica de les Índies Orientals, Govern de Madràs, traduïda i publicada a Londres el 1816 sota el títol Description of the Character, Manners and Customs of the People of India, and of their Institutions, religious and civil. Es considera aquesta obra com la primera obra d'investigació sobre temes de l'Índia. Dubois en publicà en francès una edició corregida i augmentada amb el títol Moeurs, institutions et cérémoines des peuples de l'Inde (París, 1825), considerada com l'obra més completa de l'època sobre la vida de l'Índia.
Publicà també Exposé de quelques-uns des principaux articles de la théologie des Brahmes (París, 1825) i Le Pantcha-tantra ou les cinq ruses, fables du Brahme Vichnou-Sarma (París, 1826). Fou un dels col·laboradors del Bulletin Universel des Sciences del baró de Férussac.
# Proveïdor de serveis de llançament

Un proveïdor de serveis de llançament (de l'anglès Launch service provider o LSP) és un tipus d'empresa que s'especialitza en el llançament de naus espacials. És responsable de l'ordenació, la conversió, o la construcció del coet transportador o sistema relacionat, muntatge i apilament, la integració de càrrega útil, i en última instància, la realització de la pròpia posada en marxa. Algunes d'aquestes tasques poden ser delegades o subcontractades a altres empreses. Per exemple, United Launch Alliance subcontracta la producció de motors de combustible sòlid tipus GEM pels seus coets Atlas V, Delta II i Delta IV a Alliant Techsystems. un LSP no construeix necessàriament tots els coets que llança.
En alguns casos, un LSP no està obligat a llançar un coet. Les organitzacions governamentals com les forces militars i de defensa poden dur a terme el llançament ells mateixos.

## Llista de proveïdors de serveis de llançament actius

* Antrix Corporation (PSLV/GSLV)
* Arianespace (Ariane 5/Soyuz-2/Vega)
* China Aerospace Science and Technology Corporation (Llarga Marxa)
* COSMOS International (Kosmos-3M)
* Eurockot Launch Services (Rockot)
* International Launch Services (Proton-M)
* ISC Kosmotras (Dnepr)
* Land Launch (Zenit-2SLB/Zenit-3SLB)
* Mitsubishi Heavy Industries (H-IIA/H-IIB)
* Orbital ATK (Minotaur/Pegasus/Taurus)
* Sea Launch (Zenit-3SL)
* SpaceX (Falcon 1/Falcon 9)
* Starsem (Soyuz-FG/Soyuz-2)
* United Launch Alliance (Atlas V/Delta II/Delta IV)

## Referències

* ↑ «U.S. Air Force Awards United Launch Alliance WGS-4 Satellite Launch» (en anglès). PR Newswire. [Consulta: 20 gener 2016].